|  |  |
| --- | --- |
|

|  |
| --- |
|  |

12.09.2018. ИНДЕКСИ ПОТРОШАЧКИХ ЦЕНА, август 2018.Индекси потрошачких цена дефинишу се као мера просечне промене малопродајних цена робе и услуга које се користе за личну потрошњу.Цене ових производа и услуга у августу 2018. године, у односу на јул 2018. године, у просеку су више за 0,3%. Потрошачке цене у августу 2018. године, у поређењу са истим месецом претходне године, повећане су 2,6%, док су у поређењу са децембром 2017. године повећане 2,2%.Посматрано по главним групама производа и услуга класификованих према намени потрошње, у августу 2018. године, у односу на претходни месец, раст цена је забележен у групама *Рекреација и култура* (3,3%), *Стан, вода, електрична енергија, гас и друга горива* (0,6%), *Транспорт* (0,4%), *Комуникације* (0,3%), *Храна и безалкохолна пића* (0,2%) и у групама *Здравство* и *Ресторани и хотели* (за по 0,1%). Пад цена је забележен у групи *Одећа и обућа* (-1,5%) и у групама *Алкохолна пића и дуван* и *Намештај, покућство и текуће одржавање стана* (за по -0,1%).Цене осталих производа и услуга нису се битније мењале.Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |